Α.Σ.Ν.Α. Νέος Ηρόδοτος

Ο **Αθλητικός Σύλλογος Νέας Αλικαρνασσού Νέος Ηρόδοτος** είναι αθλητικός σύλλογος της Κρήτης, με έδρα την Νέα Αλικαρνασσό που βρίσκεται στον νομό Ηρακλείου. Ιδρύθηκε το 1932 ως **Ποδοσφαιρικός Αθλητικός  Σύλλογος Αλικαρνασσού «Ηρόδοτος»** και χρώματα της ομάδας είναι το μπλε και το άσπρο. Έχει ως έμβλημα της την προτομή του Ηροδότου, του πρώτου ιστορικού, που καταγόταν από την Αλικαρνασσό της Μικράς Ασίας. Διατηρεί τμήμα ποδοσφαίρου ανδρών και γυναικών, ενώ κατά το παρελθόν λειτούργησαν και τμήματα πάλης, ποδηλασίας, στίβου και καλαθοσφαίρισης ανδρών και γυναικών.

## Τμήμα ποδοσφαίρου ανδρών

### Π.Α.Σ.Α. Ηρόδοτος (1932–2025)
130px|μικρογραφία|αριστερά|Παλαιότερο έμβλημα.
Λίγα χρόνια μετά την ίδρυση του συνοικισμού της Νέας Αλικαρνασσού (ιδρύθηκε το 1925) και παρά τις εξαιρετικά δύσκολες βιοτικές συνθήκες που επικρατούσαν την εποχή εκείνη οι Αλικαρνασσείς επιθυμώντας να ενδυναμώσουν τη συλλογική συνείδηση και να συσφίξουν τους δεσμούς μεταξύ των κατοίκων του συνοικισμού ίδρυσαν το αθλητικό σωματείο «Ο Ηρόδοτος», προς τιμήν του Αρχαίου Ιστορικού Ηροδότου, με καταγωγή από την αρχαία πόλη της Μικράς Ασίας, την Αλικαρνασσό.  Ο **Ποδοσφαιρικός Αθλητικός Σύλλογος Αλικαρνασσού (Π.Α.Σ.Α.) «Ηρόδοτος»** ιδρύθηκε το 1932 από τον πρόεδρο της τότε προσφυγικής κοινότητας  Μιχάλη Ελευθεριάδη, τον γιατρό Μιχάλη Βελισσάριο, τον Δημήτρη Σκουρέλλο, τον Απόστολο Μουζουράκη και άλλους Αλικαρνασσιώτες πρόσφυγες. Τον Νοέμβριο του 1932 αναγνωρίστηκε από το Πρωτοδικείο Ηρακλείου και το Δεκέμβριο του 1932 αναγνωρίστηκε από την Ε.Π.Σ. Ηρακλείου και έγινε επίσημο μέλος της. Λειτουργούσε υποτονικά και κατά την περίοδο της Γερμανικής κατοχής, ενώ επανήλθε σε πλήρη δραστηριότητα το 1948.

Εντάχθηκε στην Γ΄ κατηγορία της Ε.Π.Σ. Ηρακλείου και μέσα σε τρεις αγωνιστικές περιόδους προβιβάστηκε στην Α΄ κατηγορία, όπου τότε έπαιζαν ιστορικοί ποδοσφαιρικοί σύλλογοι όπως ο ΟΦΗ, ο Εργοτέλης  κ.α.  Το 1961 ανέβηκε στην  Β΄ Εθνική κατηγορία, όπου διατηρήθηκε μέχρι το 1964. Την περίοδο 1965–66 αγωνίστηκε στην Γ΄ Εθνική κατηγορία που για πρώτη φορά δημιουργήθηκε τότε.

Όσον αφορά στο Κύπελλο Ελλάδος, την περίοδο 1987–88 έφθασε μέχρι την φάση των "8" (προημιτελικά) όπου και αποκλείστηκε από τον Παναθηναϊκό και επίσης, έχει φθάσει μέχρι 2 φορές μέχρι την φάση των "16", που συνέβη την περίοδο 1982–83 όπου και αποκλείστηκε από την ΑΕΚ και την περίοδο 1988–89, που αποκλείστηκε από τον ΟΦΗ.
αριστερά|μικρογραφία|204x204εσ|Εικόνα από εκτός έδρας αναμέτρηση της ομάδας (Ειδικό Ερασιτεχνικό Πρωτάθλημα 2025)
Την περίοδο 2017–18 κατέκτησε το πρωτάθλημα στον 1ο Όμιλο της Γ΄ Εθνικής και μέσω πρωταθλήματος μπαράζ κέρδισε την άνοδο στην Β΄ Εθνική κατηγορία, ύστερα από 35 χρόνια από την τελευταία συμμετοχή του.

Την περίοδο 2018–19 αγωνίστηκε στην Φούτμπολ Λιγκ (Β΄ Εθνική), υπό την επωνυμία «**Ποδοσφαιρικός Αθλητικός Σύλλογος Αλικαρνασσού ο Ηρόδοτος [[Ποδοσφαιρική Ανώνυμη Εταιρεία]]**» και το διακριτό τίτλο «**Π.Α.Σ.Α. Ηρόδοτος [[Ποδοσφαιρική Ανώνυμη Εταιρεία|Π.Α.Ε]]**», στην οποία δεν κατάφερε να διατηρηθεί και εν τέλει υποβιβάστηκε δύο κατηγορίες, λόγω της αναδιάρθρωσης του 2019.

Την περίοδο 2020–21 κατέκτησε ξανά το πρωτάθλημα της Γ΄ Εθνικής στον 10ο όμιλο και συμμετείχε στα μπαράζ ανόδου στα οποία κατάφερε να επιστρέψει στις επαγγελματικές κατηγορίες μετά από 2 χρόνια.

Την περίοδο 2021–2023 αγωνίστηκε στην Σούπερ Λιγκ 2, υπό την επωνυμία «**Ποδοσφαιρικός Αθλητικός Σύλλογος Αλικαρνασσού Ηρόδοτος [[Ποδοσφαιρική Ανώνυμη Εταιρεία]]**» και το διακριτό τίτλο «**Π.Α.Σ.Α. Ηρόδοτος [[Ποδοσφαιρική Ανώνυμη Εταιρεία|Π.Α.Ε]]**».

Η ποδοσφαιρική ομάδα της Νέας Αλικαρνασσού βίωσε την πιο "μαύρη" σελίδα στην ιστορία της, καθώς στις 6 Απριλίου 2023, η διοργανώτρια αρχή απέβαλλε τον σύλλογο από το πρωτάθλημα. Αυτό έγινε καθώς η πρόεδρος της ΠΑΕ, Κατερίνα Τσαντηράκη, δεν μπόρεσε να πληρώσει τις προσφυγές 5 πρώην ποδοσφαιριστών.

### Α.Σ.Ν.Α. Νέος Ηρόδοτος (2025–Σήμερα)
Τον Ιούλιο του 2025 πάρθηκε η απόφαση οι Νέοι Ηροδότου, που πήραν την άνοδο από την Β΄ κατηγορία στην Α2 κατηγορία, να μετονομαστούν σε **Αθλητικός Σύλλογος Νέας Αλικαρνασσού Νέος Ηρόδοτος**, ενώ η ομάδα του Ηροδότου που αγωνιζόταν στην Α1 κατηγορία μέχρι την σεζόν 2024–25, μετονομάστηκε σε **Παίδες Ηροδότου**, λαμβάνοντας μέρος στο πρωτάθλημα της Β΄ κατηγορία, ως φυτώριο ποδοσφαιριστών.

### Τίτλοι
* Πρωταθλητής Ε.Π.Σ. Ηρακλείου (7): 1964–65, 1968–69, 1975–76, 2000–01, 2001–02, 2016–17, 2024–25
* Κύπελλο Ε.Π.Σ. Ηρακλείου (8): 1975–76, 1994–95, 2001–02, 2005–06, 2007–08, 2012–13, 2015–16, 2016–17.
* Σούπερ Καπ Ε.Π.Σ. Ηρακλείου (1): 2013
* Πρωταθλητής Γ΄ κατηγορίας (1): 2017–18
* Πρωταθλητής Δ΄ κατηγορίας (3): 1991–92, 2003–04, 2020–21
* Δευτεραθλητής Δ΄ κατηγορίας (1): 1995–96
* Κύπελλο Ελλάδας ερασιτεχνών: 2016–17
* Σούπερ Καπ Ερασιτεχνών ποδοσφαίρου Ελλάδος: 2017

### Η διαχρονική πορεία

### Σύνολα συμμετοχών στα εθνικές κατηγορίες

## Τμήμα ποδοσφαίρου γυναικών
Εκτός το ανδρικό τμήμα ποδοσφαίρου, κατά το παρελθόν λειτούργησε και γυναικείο τμήμα ποδοσφαίρου το οποίο ανέστειλε τη λειτουργία του. Το 2018 η διεύθυνση ακαδημιών του συλλόγου ανακοίνωσε την επανίδρυση του τμήματος ποδοσφαίρου γυναικών.

## Τμήμα καλαθοσφαίρισης

Το τμήμα καλαθοσφαίρισης του Π.Α.Σ.Α. Ηρόδοτος δημιουργήθηκε το 1977. Αποτελούσε μέρος του Συλλόγου μέχρι το 2009, οπότε και έγινε ξεχωριστός σύλλογος υπό την ονομασία '''Αθλητικός Όμιλος Νέας Αλικαρνασσού (Α.Ο.Ν.Α.) «Ηρόδοτος»''' με ξεχωριστό διοικητικό συμβούλιο.

### Διακεκριμένοι Αθλητές και Αθλήτριες Καλαθοσφαίρισης
*  Αλεξία Τριαλώνη
*  Ανδρέας Ξενάκης

## Τμήμα πετοσφαίρισης

Το τμήμα πετοσφαιρίσης του Π.Α.Σ.Α. Ηρόδοτος ιδρύθηκε το 2015. Πλέον υφίσταται σαν ξεχωριστός σύλλογος υπό την ονομασία **Αθλητικό Σωματείο Πετοσφαίρισης Αλικαρνασσού (Α.Σ.Π.Α.) «Ηρόδοτος»** με ξεχωριστό διοικητικό συμβούλιο.

## Παραπομπές


## Πηγές
* Ιστορία Π.Α.Σ.Α. Ηρόδοτος, επίσημη ιστοσελίδα
* "Αθλητικές Ιστορίες": Ο Ηρόδοτος από γενιά σε γενιά neakriti.gr

## Εξωτερικοί σύνδεσμοί
* Ο Π.Α.Σ. Ηρόδοτος Αλικαρνασσού στην Ε.Π.Σ. Ηρακλείου
* Πρώην επίσημος ιστότοπος του Π.Α.Σ. Ηρόδοτος Αλικαρνασσού

Κατηγορία:Ηρόδοτος Νέας Αλικαρνασσού
Κατηγορία:Αθλητικοί σύλλογοι Ηρακλείου
Κατηγορία:Ιδρύσεις αθλητικών συλλόγων το 1932
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1932
Κατηγορία:Γυναικείες ποδοσφαιρικές ομάδες Ελλάδας